
Es donen a conèixer noves localitats de la població d'Alytes muletensis (Amphibia: Anura: 
Discoglossidae) a Mallorca. La majoria de localitats corresponen a basses permanents 
d'ús antròpic. 

NEW RECORDS ON THE DISTRIBUTION OF THE MAJORCAN MIDWIFE TOAD Alytes 
muletensis (SANCHIZ and ADROVER, 1977) ON THE ISLAND OF MAJORCA. New 
records of Alytes muletensis (Amphibia: Anura: Discoglossidae) are provided for Majorca. 
Most of them are permanent pools used by Man. 

ferrerets sobreviuen als torrents de 
muntanya amb uns requeriments 


Des de la trobada del ferreret (Alytes 
muletensis), un dels darrers vertebrats 
vius descoberts a Europa (Mayol et al. 
1980), la investigació es va dirigir a 
l'estudi de la seva biologia (Hemmer i 
Alcover, 1984), recopilant-se gran 
quantitat d'informació sobre l'amfibi més 
amenaçat d'aquest continent. 

Fins a l'actualitat es pensava que les 
darreres poblacions conegudes de 


ecològics molt peculiars (Alcover et al. 
1984). Aquests autors suposaven que 
l'àrea de distribució podia esser més 
àmplia, encara que sempre es 
localitzarien dins l'àrea geogràfica on es 
troben aquests torrents. 

Per motius proteccionistes no 
s'especifica la situació de les noves 
poblacions, donant-se les coordenades 
UTM de 10 Rm de costat. Pel mateix 

motiu tampoc s'han capturat exemplars 
testimoni. 

Els recomptes de ferrerets s'ha fet a 
partir dels cabots observats visualment a 
la superfície de l'aigua. 


Resultats 


Durant aquest darrers anys hem 
trobat tres noves poblacions de ferreret 
fora dels torrents de muntanya i dues més 
a la part mitjana i a la part alta d'un torrent 
on ja es coneixien. 

La primera població està situada en 
una bassa de muntanya, a més de dos 
quilòmetres de distància del torrent més 
pròxim, on habiten els ferrets. La bassa 
està ubicada al centre d'una dolina 
(31SDE70), a uns 680 metres sobre el 
nivell de la mar. Es tracta d'una bassa 
coberta de pedra seca, per tal d'evitar 
l'evaporació, i amb una petita rampa per 
facilitar l'accés al bestiar. Aquest tipus de 
basses no són rares a la Serra de 
Tramuntana i a vegades són colonitzades 
per calàpets (Bufo viridis), granots (Rana 
perezi) i ocasionalment per serps d'aigua 
(Natrix maura). La població de ferrerets 
està constituida per uns 800 cabots de 
dos anys i aprop de 200 d'un any 
aproximadament. Situat a uns 50 metres 
de la bassa hi ha un porxo, entre les 
pedres del qual es van sentir cantar els 
adults de ferreret. 

La segona trobada correspon a un 
altre indret transformat per l'home. Es 
tracta d'una cisterna coberta parcialment 
de pedra seca i situada també a uns 
quants quilòmetres del torrent més pròxim 
on cria el ferreret. L'altura d'aquesta 
localitat és d'uns 400 metres snm 
(81SDE70). 

La tercera població correspon a una 
bassa permanent de forma irregular i 
produnditat variable. La bassa és 
aprofitada com abeurador pel bestiar i es 
troba parcialment coberta amb branques 
per evitar l'evaporació. Aquest cocó està 
situat a 500 m snm (31SDE90), molt 
aprop de la capçalera d'un torrent a on 
antigament s'hi trovaba una població de 
ferrerets. La població en aquest indret és 
reduida, formada per 50 cabots de dos 
anys i 25 d'un any i gairebé una dotzena 
d'adults, situats entre les pedres en els 
voltants del cocó. 

La localització de les dues darreres 
poblacions corresponen a la part alta i a la 
part mitjana d'un torrent, on ja es coneixia 
la presència d'Alytes muletensis. 

La part alta de la conca hidrogràfica 
està orientada a l'oest, a uns 700-800 m 
snm (31SDE80). La població observada 
de ferrerets és de 150 cabots d'un any 
que es troben a Un gorg alimentat per una 
petita font, de fàcil accés pels 
depredadors. En el decurs de l'observa- 
ció, realitzada en època de forta 
torrentada, s'ha pogut constatar l'adapta- 
ció que presenten els cabots a no esser 
arrossegats per les fortes corrents 
d'aigua, com observava Viertel (1984) en 
el seu estudi sobre les larves de ferreret. 
La part mitjana de la conca hidrogràfica 
està orientada en direcció NVV, entre els 
250 i 500 m snm (31SDE70). És de difícil 
accés pels depredadors, semblant-se més 
a l'hàbitat tipus on fins ara es coneixia 
l'existència del Ferreret. 

Cal constatar que a totes les 
localitats citades no s'ha observat la 
presència d'altres amfibis i depredadors. 


G. Alomar i A. Reynés, Distribució del Ferreret 111 


Conclusions 


L'hàbitat del Ferreret no es troba tan 
sols limitat als torrents de munyanya, sinó 
que endemés sobreviu a uns pocs 
dipòsits d'aigua i fonts més a mano lligats 
a l'home. 

La distribució altitudinal del ferreret 
es veu augmentada des dels 400 m snm 
fins als 800 m. 

Aquestes dades poden ampliar el 
ventall de possibles llocs on pot esser 
reintroduit amb possibilitats d'èxit. 

